ปีใหม่ไปให้ถึง ( ARRIVE  ALIVE )
ช่วงเทศกาลปีใหม่ และสงกรานต์ แต่ละปีมีการเกิดอุบัติเหตุบนถนน ที่เกิดจากการขาดวินัย และความประมาท ทำให้สูญเสียทั้งชีวิต และทรัพย์สิน รวมทั้งงบประมาณของประเทศ บนเส้นทางหลวงมีจุดเสี่ยง และจุดอันตรายต่างๆ รวมทั้งทางโค้ง และทางแยก 

สำหรับปีใหม่ 2553 เกิดอุบัติเหตุ  3,534 ครั้ง  ตาย 347 คน บาดเจ็บ 3,827 คน สาเหตุหลัก 3 อันดับแรกคือ "เมาแล้วขับ ขับรถเร็ว ตัดหน้ากระชั้นชิด".. 

ขณะที่ประเภทรถเกิดอุบัติเหตุเป็นรถจักรยานยนต์ 84.19% รถปิกอัพ 6.57% รถเก๋ง 3.55% ส่วนเวลาที่เกิดอุบัติเหตุตอนกลางคืน 67.42% กลางวัน 32.58% ช่วงที่เกิดอุบัติเหตุมากที่สุดคือ เวลา 16.00 - 04.00 น. 61.61% ส่วนถนนที่เกิดอุบัติเหตุเป็นทางหลวงแผ่นดิน 33.81% นอกเขตทางหลวงแผ่นดิน 66.19% และอายุผู้เสียชีวิต และบาดเจ็บ ต่ำกว่า 20 ปี 30.29% 20-49 ปี 54.81%
ขอให้ผู้ที่ต้องเดินทางในเทศกาลปีใหม่นี้  “ไปให้ถึง”จุดหมายปลายทางโดยสวัสดิภาพ  ได้ฉลองปีใหม่ ปี 2554 กับครอบครัว  และคนที่คุณรักอย่างปลอดภัย และมีความสุข  
